b'\n_START_ARTICLE_\nPesem o Igorjevem pohodu\n_START_PARAGRAPH_\nPesem o Igorjevem pohodu (staroslovansko \xd0\xa1\xd0\xbb\xd0\xbe\xd0\xb2\xd0\xbe \xd0\xbe \xd0\xbf\xd0\xbb\xd1\x8a\xd0\xba\xd1\x83 \xd0\x98\xd0\xb3\xd0\xbe\xd1\x80\xd0\xb5\xd0\xb2\xd1\xa3, Slovo o pl\xc5\xadku Igorev\xc4\x9b; ukrajinsko \xd0\xa1\xd0\xbb\xd0\xbe\xd0\xb2\xd0\xbe \xd0\xbe \xd0\xbf\xd0\xbe\xd0\xbb\xd0\xba\xd1\x83 \xd0\x86\xd0\xb3\xd0\xbe\xd1\x80\xd0\xb5\xd0\xb2\xd1\x96\xd0\xbc, Slovo o polku Ihorevim; rusko: \xd0\xa1\xd0\xbb\xd0\xbe\xd0\xb2\xd0\xbe \xd0\xbe \xd0\xbf\xd0\xbe\xd0\xbb\xd0\xba\xd1\x83 \xd0\x98\xd0\xb3\xd0\xbe\xd1\x80\xd0\xb5\xd0\xb2\xd0\xb5, Slovo o polku Igoreve) je staroruski juna\xc5\xa1ki ep._NEWLINE_Od \xc5\xa1tevilnih staroruskih juna\xc5\xa1kih pesmih, tako imenovanih bilinah, ki opevajo zlasti prigode junaka Ilije Muromca, se je kot edini primerek staroslovanskega epa ohranilo starorusko besedilo Pesmi o Igorjevem pohodu. Besedilo pesmi je bilo ohranjeno v rokopisu iz 15. stoletja. Prvo tiskano knjgo so izdali v Moskvi leta 1800. V \xc4\x8dasu Napoleonevega pohoda na Rusijo je v velikem moskovskem po\xc5\xbearu 1812 rokopis zgorel, od tod poznej\xc5\xa1i dvomi ali ne gre za mlaj\xc5\xa1i ponaredek, vendar je veljavnej\xc5\xa1e mnenje, da je delo nastalo okoli leta 1200, takoj po dogodkih, ki so v delu opevani. Leta 1185 je Knez Igor iz Novgoroda \xc5\xa1el v boj s Kumani, bil premagan in ujet, nato pa uspel pobegniti iz ujetni\xc5\xa1tva._NEWLINE_Ep je kratek, napisan v ritmizirani prozi, epska osnova je \xc5\xa1ibka, ker jo pesnik prepleta z refleksivnimi, lirskimi in pou\xc4\x8dnimi deli. Ideje so kr\xc5\xa1\xc4\x8dansko-fevdalne, enotnost ruskih knezov in njihov boj zoper poganske Tatare je osrednja tema.'